Verkefnið hefst 18. janúar og því lýkur 14. júní . Að þessu sinni verður áhersla lögð á Reykjanesið sem býður upp á sérlega fjölbreyttar og skemmtilegar gönguleiðir í nánasta umhverfi okkar . Byrjað verður á lægri fjöllum og smá saman eykst erfiðleikastigið með stigvaxandi umfangi . Verkefnið er ætlað fólki í þokkalegu formi en með það markmið að auka þol og styrk . Við leggjum áherslu á heilsueflingu og mikilvægi þess að njóta útiverunnar og tvinnum einnig jóga og slökun inn í göngurnar . Farið er af stað með vikulegum göngum á fjöll . Göngudagar verða á laugardögum , sunnudögum og miðvikudögum þegar birtuskilyrði eru meiri . Verð á námskeiði er 47.000 , - krónur staðgreitt , en einnig má skipta greiðslu . Heilsufarsmælingar verður hægt að fá í upphafi og lok verkefnis og panta þarf tíma í þær . Um er að ræða súrefnisupptökumælingu , BMI mælingu , blóðþrýstingsmælingu og mittis - og mjaðmaummálsmælingu . Niðurstöður ásamt heilsufarsupplýsingum verða svo sendar þátttakendum . Verð á mælingum er 7.000 kr . Þátttakendum býðst að auki að taka þátt í mánudagsþreki sem stendur yfir frá 20. janúar og út mars . Þolaukandi æfingar ásamt styrktaræfingum og teygjum . Hittumst fyrir framan sundlaugarnar í Laugardal kl. 18:00 og tímanun lýkur kl. 19:00 . Verð fyrir mánudagsþrek er 5500 , - krónur . 18. janúar - Bæjarfell og Arnarfell 25. janúar - Fagradalsfjall og Stóri Hrútur 2. febrúar - Geitahlíð 9. febrúar - Grindarskörð og Bollarnir 16. febrúar - Keilir 23. febrúar - Sveifluháls – Stefánshöfði – Miðdegishnjúkur 8. mars - Miðdegishnjúkur – Arnarvatn – Seltún 2. apríl - Sandfell og Fjallið eina 23. apríl - Búrfell og Smyrlabúð Heiðmörk